पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना का कहर लगातार जारी है। तेजी से बढ़ रहे कोरोना वायरस ने अब तक जिले के 7069 लोगों को शिकार बना लिया है। मंगलवार को जारी रिपोर्ट के अनुसार, सीतामढ़ी जिले में 166 नए मरीज मिले हैं। जबकि 216 लोग कोरोना संक्रमण से बाहर निकल आए। जिले में अभी 1506 सक्रिय मामले हैं। पिछले 24 घंटे में जिले के अस्पतालों में 1922 लोगों का कोरोना की जांच की गई। जिसमें 166 लोगों की रिपोर्ट पॉजिटिव आयी है। इस प्रकार अब तक जिले में 5549 मरीज पूरी तरह से स्वस्थ होकर अपने कार्यशैली में जुट गए है। नये कोरोना पॉजिटिव मरीजों को दवा व किट उपलब्ध कराकर होम क्वारेंटाइन कर दिया गया है।
वैक्सीन लेने वालों की संख्या दो लाख के पार : कोरोना के बढ़ते संक्रमण को देखते हुए कोरोना वैक्सीन लेने वालों की संख्या में बढ़ोतरी हो रही है। अब तक जिले के 2,13,849 लोगांे को कोरोना का वैक्सीन दिया गया है। मंगलवार को जिले के सभी 17 अस्पतालों में कुल 2885 लोगांे को कोरोना का वैक्सीन दिया गया।
डुमरा में मिले 53 नए मरीज, बाजपट्टी व बथनाहा में शून्य : कोरोना पॉजिटिव मरीजों की संख्या में लगातार वृद्धि जारी है। मंगलवार को जिले के सभी 17 प्रखंडों में कुल 1922 लोगांे की कोरोना जांच की गई। इसमें सबसे अधिक डुमरा प्रखंड में 53 नए मरीज मिले है। इसी प्रकार रून्नीसैदपुर में 5, परिहार में 9, बथनाहा में 0, सुप्पी में 3, रीगा में 20, पुपरी में 11, नानपुर में 4, चोरौत में 6, सुरसंड में 8, बाजपट्टी में 0, बेलसंड 12 एवं परसौनी में 5 पॉजिटिव मरीज मिले है।
अब तक 2,13,849 लोगों को दिया गया कोरोना का टीका
एक्सपर्ट व्यू
^कोरोना की दूसरी लहर तेजी से लोगों को प्रभावित कर रहा है। संक्रमित होने पर खुद को परिवार के सदस्यों से अलग रखे। ऑक्सीजन लेवल की जांच करते रहे। कोरोना वैक्सीन जरूरी है। बार-बार हाथ धोएं, खांसते व छींकते समय नाक और मुंह को ढंके रहे।
- डॉ. आलोक कुमार
^अस्पतालों में लोड क्षमता अधिक होने से लोग कोरोना संक्रमण हो जाने पर भी उसे नजरअंदाज कर रहे हैं। यह गलत है। सर्दी जुकाम, बुखार, खांसी, या बदन दर्द में एक भी लक्षण नजर आएं तो सबसे पहले खुद को आइसोलेट कर लें। किसी योग्य डॉक्टर से अपनी पूरी परेशानी बताकर ही दवा लें।
- डॉ. अब्दुल वासित
2885 लोगों को दिया गया टीका
मंगलवार को जिले के सभी 17 प्रखंडों कुल 2885 लोगों को कोरोना का वैक्सीन दिया गया। रिपोर्ट के अनुसार डुमरा में 413 लोगों काे टीका दिया गया। इसी प्रकार रून्नीसैदपुर में 190, परिहार में 550, बथनाहा में 170, सोनबरसा में 50, मेजरगंज में 45, बैरगनिया में 254, सुप्पी में 148, रीगा में 160, पुपरी में 110, नानपुर में 190, बोखड़ा में 120, चोरौत में 18, सुरसंड में 90, बाजपट्टी में 162, बेलसंड में 35 एवं परसौनी में 180 लोगों काे कोराेना का टीका दिया गया।
संक्रमण दर 1.27 प्रतिशत : पिछले 24 घंटे में संक्रमण दर 1.25 प्रतिशत से बढ़कर 1.27 प्रतिशत तक पहुंच गई है। मंगलवार को 1922 लोगाें की जांच की गई। इसमें 166 लोगों का रिपोर्ट पॉजिटिव मिला है। पिछले 7 दिनों में 1314 कोरोना पॉजिटिव मरीज मिले है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva kas_Deva hin_Deva mar_Deva hin_Deva awa_Deva hin_Deva hin_Deva hin_Deva zho_Hant eng_Latn